Enn er vel fylgst með hlíðum ofan Seyðisfjarðar vegna vatnavaxta í hlýindum og mögulegrar skriðuhættu en engar hreyfingar hafa sést á mælum. Búðará er vatnsmikil; það lækkar í henni yfir nóttina en eykst aftur síðdegis. Í gær sá eftirlitsmaður Veðurstofunnar steina koma á flugi niður Búðarárfoss og er fólk varað við að vera á ferð nálægt fossinum. Áin brýtur úr hliðum skriðunnar stóru sem féll í desember og er fólki ráðið frá því að ganga inn á milli varnargarða sem reistir voru beggja vegna Búðarár.
Vel er fylgst með hlíðum ofan Seyðisfjarðar vegna vatnavaxta í hlýindum og mögulegra skriðuhættu - en engar hreyfingar hafa sést á mælum. 